Kgosi Koontse o tla a bolokelwa kwa Mmaphashalala
Kgosi ya pele ya motse wa Mmaphashalala Rre Khumo Koontse yo o tlogetseng tiro ka bogodi ka 1970, go bolelwa a tlhokafetse kgwedi eno e tlhola malatsi ale mabedi morago ga go lwala ka lobaka. Kgosi Koontse yo a tlogelang mohumagadi le bana ba le lesome le motso mo go bone gole banna ba supa le basadi ba le bane o bolokwa gompieno kwa Mmaphashalala. Go ya ka ngwana wa moswi, Rre Oboletswe Koontse, moswi a tsholetswe kwa Mmaphashalala ka 1928 mme a dira dithuto tse dipotlana kwa Mookane kwa e rileng a tswa teng a ya go feleletsa dithuto tsa gagwe kwa sekoleng se sebotlana sa Khama Memorial kwa Serowe. Kgosi Koontse o tlhomilwe kgosana ya motse wa Mmaphashalala ka 1968 go tlhatlhama rraagwe eleng Rre Koontse Mpedi yo le ene a sa tlholeng a le mo botshelong. Fa dikgang di eme jalo, dipego tse di tswang mo go ba bogosi ba Mahalapye di bolela fa kgosana ya pele ya kgotla ya Konyana Rre Keikitse Dipatane le ene a tlhokafetse maabane mo kokelong ya Mahalapye. Kgosi Dipatane yo o tsholetsweng kwa Serowe ka 1922 o tlogetse bogosana jwa kgotlana ya Konyana ka 2007 ntateng ya go tshwenyega mo botsogong. Ka nako ya kgang e e kwalwa, dithulaganyo tsa phitlho di ne di ise di rulaganngwe ka ba losika ba ise ba kopane. BOKHUTLO